**IZMJENE I DOPUNE UPUTA ZA PRIJAVITELJE**

**za dodjelu bespovratnih potpora u 2015. godini**

**gradovima na području Zagrebačke županije za izgradnju e-punionica**

**I.** Mijenja se naziv Uputa za prijavitelje Upravnog odjela Zagrebačke županije za fondove Europske unije, regionalnu i međunarodnu suradnju (u daljnjem tekstu: UOFEURMS) za dodjelu bespovratnih potpora u 2015. godini gradovima na području Zagrebačke županije za izgradnju e-punionica, KLASA: 406-06/15-05/70, URBROJ: 238/1-20-01/2-15-08, od 02. studenoga 2015. g. (u daljnjem tekstu: UPUTE), na način da sada glasi:

„UPUTE ZA PRIJAVITELJE

za dodjelu sredstava po javnom pozivu općinama na područjima posebne državne skrbi i gradovima Zagrebačke županije za dodjelu bespovratnih potpora u 2015. godini za izgradnju e-punionica“.

**II.** Mijenja se točka I. UPUTA tako da sada glasi:

„Cilj Pilot programa izgradnje e-punionica u općinama na područjima posebne državne skrbi i gradovima Zagrebačke županije, sufinanciranih iz nacionalnih i EU sredstava (u daljnjem tekstu: Pilot program) je osigurati sredstva koja su općine na područjima posebne državne skrbi i gradovi Zagrebačke županije obvezni imati iz vlastitih izvora, kako bi izgradili najmanje jednu e-punionicu na svom području.“

**III.** Mijenja se točka II. UPUTA tako da sada glasi:

„Prihvatljivi prijavitelji (u daljnjem tekstu: Korisnici) su općine na područjima posebne državne skrbi i gradovi Zagrebačke županije koji su sa Zagrebačkom županijom potpisali Sporazum o suradnji na Pilot programu, podnijeli prijavu projekta izgradnje 1 (jedne) e-punionice na svom području na natječaj Fonda Republike Hrvatske za zaštitu okoliša i energetsku učinkovitost i platili sve prihvatljive troškove utvrđene u točki III. st. 2. ovih Uputa do podnošenja Zagrebačkoj županiji zahtjeva za isplatu sufinanciranja temeljem Javnog poziva za koji se izdaju ove Upute.“

**IV.** Mijenja se točka III. st. 2. UPUTA tako da sada glasi:

„Prihvatljivi troškovi su svi izdaci koji se odnose na izgradnju i stavljanje u rad 1 (jedne) e-punionice, umanjeni za iznos sredstava dobivenih od Fonda za zaštitu okoliša i energetsku učinkovitost i drugih izvora koji nisu vlastiti izvori, a koji će biti plaćeni najkasnije do 15. prosinca 2015. godine, osim u opravdanim slučajevima nastanka istih troškova nakon 15. prosinca 2015. g., čije će se sufinanciranje od strane Zagrebačke županije regulirati aneksom Ugovora o financiranju prethodno sklopljenim između Korisnika i Zagrebačke županije, i to za: (a) izradu dokumentacije (glavni projekt, ostala dokumentacija), (b) zakup potrebne dodatne snage i (c) nabavu i izgradnju 1 (jedne) e-punionice.“

**V.** Preostale odredbe UPUTA ostaju nepromijenjene.

**VI.** Ove izmjene i dopune UPUTA stupaju na snagu danom donošenja, a objavit će se na službenim mrežnim stranicama Zagrebačke županije.“

KLASA: 406-06/15-05/70

URBROJ: 238/1-20-01/2-15-22

U Zagrebu, 14. prosinca 2015.g.